Bergsøysundbrua

Bergsøysundbrua eller Bergsøysundet bru er ei flytebru som krysser Bergsøysundet mellom Aspøya og Bergsøya i Møre og Romsdal. 

Den ble åpnet i 1992 og er en del av «Krifast» – fastlandsforbindelsen til Kristiansund. Brua er i dag en del av riksvei 70 og europavei 39.

Brooverbygningen består av et stålfagverk med rørknutepunkter. Selve brobanen består av orthotrop stålplate. De syv pongtongene er bygget i høyfast lettbetong LC55. Brua var ved åpningen verdens eneste flytebru uten sideforankring. Nordhordlandsbrua er den eneste flytbrua i Norge bygget siden.

Broen er utstyrt med konstant instrumentering bl.a. for registrering av lekkasje i  pongtongene, bølgetilstand, tidevann og broens bevegelser. Målingene overføres direkte til en overvåkningssentral. Brua beveger seg opp og ned med tidevannet.

Bergsøysundbrua ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet brua 17. april 2008.

Se også
Gjemnessundbrua
Freifjordtunnelen

Liste over broer i Norge
Liste over broer i Norge etter lengde

Referanser

Eksterne lenker 
 

Flytebroer
Veibroer i Møre og Romsdal
Veier i Gjemnes
Veier i Tingvoll
Broer på E39
Riksvei 70
1992 i Norge
Broer åpnet i 1992
Kulturminner i Gjemnes
Kulturminner i Tingvoll
Fredete byggverk i Møre og Romsdal
Møre og Romsdals samferdselshistorie